text: Hvad i alverden skal vi bruge Augustborg Sygehus til?
  07 januar 2011 kl. 09.27
  Region Syddanmark efterlyser gode idéer til, hvad der skal ske med Augustborg Sygehus
  I 2013 lukkes den sidste afdeling på Augustenborg Sygehus.
  Hvad skal der så ske?
  Det ved vi ikke - derfor efterlyser vi gode idéer, melder Region Syddanmark.
  - Det er vigtigt, at vi får alle gode ideer og forslag på bordet, så vi ved, at den endelige beslutning også er den rigtige beslutning, siger regionsrådsformand Carl Holst (V).
  Derfor inviterer Region Syddanmark til et møde i Augustenborg 12. januar 2010. 
  Sønderborgs borgmester Aase Nyegaard (L) tror, at borgernes har mange gode idéer.
   
  - Udfordringen er nu at finde den helt rigtige løsning, som kan give området og kommunen et løft, siger hun.
  Orla Madsen, som er direktør for Museum Sønderjylland, er begejstret:
  - For mig at se er det kun fantasien, der sætter grænserne. Vi står med et stykke danmarkshistorie i hænderne i form af nogle helt unikke bygninger og attraktive omgivelser, som kan bruges til et væld af formål, siger Orla Madsen. 
  Augustenborg Sygehus lukkes som en konsekvens af den nye sygehusstruktur for Region Syddanmark, som regionsrådet vedtog i december 2007. Lukningen sker gradvist og sidste afdeling lukkes i 2013.
  